XO วิ่งเกือบ 5% เก็งผลงานไตรมาส 3 โตเกินคาด โบรกฯ เคาะซื้อเป้า 15.30 บ.
XO วิ่งเกือบ 5% เก็งผลงานไตรมาส 3 โตเกินคาด โบรกฯ เคาะซื้อเป้า 15.30 บ. ล่าสุดอยู่ที่ 11.50 บาท บวก 0.50 บาท หรือ 4.55% มูลค่าซื้อขาย 83.65 ล้านบาท
XO วิ่งเกือบ 5% เก็งผลงานไตรมาส 3 โตเกินคาด โบรกฯ เคาะซื้อเป้า 15.30 บ. ล่าสุดอยู่ที่ 11.50 บาท บวก 0.50 บาท หรือ 4.55% มูลค่าซื้อขาย 83.65 ล้านบาท
8 ต.ค. 2563

ผู้สื่อข่าวรายงานว่า ราคาหุ้น บริษัท เอ็กโซติค ฟู้ด จำกัด (มหาชน) หรือ XO ล่าสุด  ณ เวลา 15.13 น. อยู่ที่ 11.50 บาท บวก 0.50 บาท หรือ 4.55% สูงสุดที่ 11.60 บาท ต่ำสุดที่ 11 บาท ด้วยมูลค่าซื้อขาย 83.65 ล้านบาท

โดย บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น XO ราคาเป้าหมาย 15.30 บาทต่อหุ้น ประเมินกำไรไตรมาส 3/63 อาจดีกว่าที่บล.โนมูระ พัฒนสิน และตลาดคาด อยู่ที่ 93 ล้านบาท เพิ่มขึ้น 124% เมื่อเทียบจากปีก่อน และ 1% เมื่อเทียบจากไตรมาสก่อน จากคำสั่งซื้อที่ยังสูงมาก หนุนทั้ง รายได้และ Margin เป็น New high ทั้งคู่ และคาดกำไรอีกอย่างน้อย 2 ไตรมาส (ไตรมาส 4/63 – ไตรมาส 1/64) ยังเติบโตแรงเมื่อเทียบจากปีก่อนจากคำสั่งซื้อยังสูง รวมถึงความกังวล COVID-19 2nd wave ในยุโรป (80% ของรายได้) และเหตุผลด้านเศรษฐกิจ (Cost saving) ที่มีแนวโน้มฟื้นตัวช้า ยิ่งทำให้กระแสการประกอบอาหารเองเป็น พฤติกรรมใหม่ที่ยั่งยืน
นอกจากนี้มอง Positive จากประเด็นนายกฯเยอรมันแองเจล่า แมร์เคิ่ล เตรียมจะให้รัฐต่างๆของเยอรมันบังคับใช้มาตรการจำกัดผู้เข้าร่วมงานที่มีการรวมตัวกัน หรือ “Hot spot strategy” โดยการเกิด Covid-19 2nd wave ในยุโรปถือว่ารุนแรงและผู้ป่วยสูงกว่าช่วงพีคมี.ค.-เม.ย.ในหลายประเทศ โดยเยอรมัน (25-30% ของรายได้) ถือเป็นประเทศที่ 4 ในยุโรปที่เพิ่มมาตรการ Social distancing ตามหลังก่อนหน้านี้มี อังกฤษ (ปิดร้านอาหารและสถานบันเทิงหลัง 22.00) , ฝรั่งเศส (ปิดร้านอาหารและสถานบันเทิงในปารีส และมาร์กเซย), สเปน (ปิดสถานที่สำคัญหลัง 22.00) ซึ่งเริ่มมาตรการช่วงปลายก.ย. ขณะที่ ตัวเลขผู้ป่วยในเยอรมันปัจจุบันอยู่ที่ราว 2.2 พันคน/วัน สูงสุดในรอบ 5 เดือน (ผู้ป่วยสะสมเกือบ 3 แสนคน) และติดตามเนเธอร์แลนด์ (20-25% ของรายได้) ซึ่งผู้ป่วยสูงกว่าช่วงพีคมี.ค.-เม.ย. ชัดเจน อาจมีมาตรการเพิ่มเติม
ทั้งนี้การที่เยอรมันเตรียมเพิ่มมาตรการ Social Distancing ถือเป็นประเทศที่ 4 ในยุโรปหลังเกิด 2 nd wave + มองกำไรเติบโตแรงเมื่อเทียบจากปีก่อนไปอย่างน้อย 3 ไตรมาส และตลาดมีโอกาสปรับประมาณการเพิ่มผนวกกับระยะสั้น 1) น่าสนใจเชิง Valuation มาก และมีปัจจัยบวกเชิง Valuation rerate จากหุ้น IPO (NRF) จะเข้าตลาด ซึ่งซื้อขาย PER สูง 22-30 เท่า  และภาพระยะยาวได้ประโยชน์จากพฤติกรรมประกอบอาหารเองมากขึ้น
ด้าน บล.โกลเบล็ก ระบุในบทวิเคราะห์ แนะนำ “ซื้อ” หุ้น  XO ราคาเหมาะสม 13.90 บาท คาดการณ์กำไรปี 2563 อยู่ที่ 242 ล้านบาท เพิ่มขึ้น 75% เมื่อเทียบจากปีก่อน โดยรายได้ทั้งปีอาจทำ New High ตั้งแต่ก่อตั้งบริษัท (บริษัทมีรายได้สูงสุดในปี 2561 อยู่ที่ 1.15 พันล้านบาท) จากการเติบโตในตลาดยุโรปเป็นสำคัญเนื่องจากประชาชนมีการซื้อวัตถุดิบเพื่อประกอบอาหารเองหลังโควิด-19 กลับมาระบาดรอบ 2 ในประเทศเยอรมนี ฝรั่งเศส และสเปน
ขณะที่ %GPM ทั้งปี 2563 จะเพิ่มขึ้นสู่ 39% จากปี 2562 ที่ 36% เนื่องจากผลของการปรับ Product Mix ของกลุ่มสินค้า Dipping Sauce ที่เพิ่มขึ้นซึ่งมี GPM สูงกว่าค่าเฉลี่ย รวมถึงการใช้กำลังการผลิตที่สูงขึ้นทำให้มีการประหยัดต่อขนาด(Economy of scales) เราคาดการณ์กำไรปี 63 อยู่ที่ 243 ล้านบาท เพิ่มขึ้น 75% เมื่อเทียบจากปีก่อน